Document ID: /roh_data/filtered/fineweb-2-filterrobots_roh.jsonl.gz/57368

Cundiziuns generalas da vendita
Pretschs da vendita
Ils pretschs da vendita inditgads èn pretschs nets (incl. taglia sin la plivalur).
Part dals custs da spediziun
Per empustaziuns fin ad in import da fr. 200.– vegn mess a quint ina part dals custs da spediziun da fr. 7.50. Per spediziuns per express vegn pretendì in supplement. Per spediziuns a l’ester vegnan plinavant mess a quint las expensas da transport e da pachetadi.
Reclamaziuns
Reclamaziuns vegnan mo acceptadas entaifer 10 dis suenter la retschavida da la furniziun cun indicaziun dal numer dal quint e dal client tar l’uffizi per la scola populara ed il sport.
Respediziuns
Furniziuns succedan per regla senza dretg da restituziun. Respediziuns èn mo admissiblas tenor cunvegna e cun il consentiment da la chasa editura sco er cun l’agiunta dal quint u cun l’indicaziun dal numer dal quint. Artitgels returnads ch’èn dannegiads vegnan mess a quint. Licenzas digitalas, CDs, CD-ROMs, DVDs, cassettas da video, folias e dias na pudain nus betg prender enavos.
1 da november 2021